REPUBLIKA HRVATSKA

OSNOVNA ŠKOLA HRVATSKI LESKOVAC

HRVATSKI LESKOVAC, PILINKA 2

KLASA: 007-04/23-02/03

URBROJ: 251-724/01-23-17

Hrvatski Leskovac, 17.10.2023. godine

**ZAKLJUČCI**

s trinaeste sjednice Školskog odbora OŠ Hrvatski Leskovac

održane 17. listopada 2023.

Nazočni članovi:

Kristina Puklin, predstavnica Učiteljskog vijeća i predsjednica Školskog odbora

Milan Pleša, predstavnik Učiteljskog vijeća i zamjenik predsjednice Školskog odbora

Eva Pokrivač, predstavnica Radničkog vijeća

Ivona Čuturić, predstavnica roditelja

Odsutni članovi:

do dana sjednice osnivač nije imenovao svoje predstavnike

Prisutne osobe bez prava odlučivanja:

Margerita Kljajić, v.d. ravnatelja

Predsjednica otvara sjednicu s početkom u 12:30 sati i utvrđuje kvorum, potom predlaže dnevni red, koji se jednoglasno prihvaća:

Dnevni red

1. Verifikacija zapisnika s prošle sjednice

2. Stupanje na snagu Odluke o imenovanju ravnatelja OŠ Hrvatski Leskovac

3. Razno

*Ad 1. Verifikacija zapisnika s prošle sjednice*

Zapisnik s 12. sjednice Školskog odbora KLASA: 007-04/23-02/03, URBROJ: 251-724/01-23-16 jednoglasno je usvojen.

*Ad 2. Stupanje na snagu Odluke o imenovanju ravnatelja OŠ Hrvatski Leskovac*

Predsjednica Školskog odbora obavještava članove kako je Škola dana 16.10.2023. zaprimila povratnicu od strane Ministarstva znanosti i obrazovanja o zaprimljenom zahtjevu za suglasnošću za imenovanje ravnatelja OŠ Hrvatski Leskovac na kojoj je vidljivo da je zahtjev zaprimljen 3.10.2023. godine, dok je e-mail potvrda o istim zaprimljenim dokumentima zaprimljena 2.10.2023. godine te stoga rok od 15 dana za izdavanjem suglasnosti ističe 17.10.2023. godine.

S imenovanim ravnateljem dogovoren je početak rada s 23.10.2023. godine.

*Ad 3. Razno*

Predsjednica Školskog odbora obavještava članove da kuharu Kraić Željku prestaje radni odnos radi odlaska u invalidsku mirovinu 24.10.2023. kao i njegovoj zamjeni Ivani Pipić jer se odlaskom osoblja tehničke službe smatra ukinutim broj izvršitelja pa je zatražena nova suglasnost MZO za zapošljavanje novog kuhara.

Nadalje, s 22.10.2023. prestaje radni odnos Petri Crnković jer je sklopljen sporazum između škole u Brinju i naše škole, o čemu je Školski odbor obaviješten 31.8.2023. godine, a na njezino mjesto s 23.10. dolazi Nikolina Mesić.

V.d. ravnateljica Margerita Kljajić razrješava se dužnosti s 22.10.2023.

Sa svim navedenim Školski odbor je jednoglasno suglasan.

Predsjednica Školskog odbora zaključuje sjednicu u 12:45 sati.